section_heading: Osnovne značajke
paragraph_text: Vozilo je zasnovano na podvozju kamiona Kamaz-4326 Mustang. Konvencionalnog je dizajna s motorom sprijeda, posadom u kabini u sredini vozila i odjeljkom za posadu ili teret straga. Borbena masa vozila je 10,5 tona. BPM-97 je dužine 5,3 metra, širine 1,9 m i 2,3 metra visine s oružanom stanicom. U vozilo se sa zapovjednikom i vozačem može smjestiti još 12 ljudi. Dvodijelni prednji vjetrobran je napravljen od neprobojnog stakla. Pokriven je oklopnim "roletama" kada nije u pokretu. Na bokovima i kraju vozila, kao i na krovu se nalaze otvori za ulaz i izlaz posade. Na bokovima su otvori za puške kroz koje pješaštvo može ciljati i gađati iz pješačkog oružja unutar vozila. Osnovna oprema uključuje svjetla i brisače.